Држава Израел је проглашена 14. маја 1948. У нади да ће уништити нову јеврејску државу, армије пет арапских држава су се умешале у рат између јеврејских и арапских снага у бившој Палестини (види: Декларација о проглашењу Државе Израел, Арапско-израелски рат, 1948.). Израел је освојио додатних 26% територије Палестине западно од реке Јордан и придружио је новој држави. Јордан је освојио Западну обалу (укључујући Источни Јерусалим), и анектирао је 1948. године, али су ову анексију признали само Уједињено Краљевство и Пакистан. Појас Газе и Синајску пустињу је освојио Египат.